open-index/open-wikipedia-markdown huggingface dataset:
புளோரோ-ரிச்டெரைட்டு

**புளோரோ-ரிச்டெரைட்டு** (*Fluoro-richterite*) என்பது  Na(NaCa)Mg5Si8O22F2என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இனோசிலிக்கேட்டின் அரிய ஆம்பிபோல் வகைக் கனிமமாக இது வகைப்படுத்தப்படுகிறது. 

பன்னாட்டு கனிமவியல் சங்கம் புளோரோ-ரிச்டெரைட்டு கனிமத்தை  Flrctஎன்ற குறியீட்டால் அடையாளப்படுத்துகிறது.

## தோற்றம்
உருசியாவின்  தெற்கு யூரல் மலைகளில் உள்ள செல்யாபின்சுக் மாகாணத்தில்  முதன்முதலில் கண்டுபிடிக்கப்பட்டு பதிவாகியுள்ளது. 1994 ஆம் ஆண்டில் பன்னாட்டு கனிமவியல் சங்கத்தால் அங்கீகரிக்கப்பட்டுள்ளது. இதன் புளோரின் உள்ளடக்கம் மற்றும் ரிச்டெரைட்டு கனிமத்துடனான தொடர்பால் கனிமத்திற்கு இப்பெயர் பெறப்பட்டது.

உருசியாவின் இல்மென் மலைகளில் ஆம்பிபோலைட்டுகள் மற்றும் மீநுண்ணுருவப் பாறைகளில் உள்ள கார்பனேட்டு நரம்புகளில் இக்கனிமம் காணப்படுகிறது.ஒண்டாரியோவின் வில்பர்போர்சில் கிடைத்த கனிமத்தில் சுண்ணாம்பு பாறையில் காணப்பட்டது. புளோகோபைட்டு மற்றும் கால்சைட்டுடன் தொடர்பு கொண்டிருந்தது. ஆத்திரியா, செருமனி, இத்தாலி, எசுப்பானியா மற்றும் சீனா ஆகிய நாடுகளிலும் கிடைப்பதாகப் பதிவாகியுள்ளது.. கலிபோர்னியாவின் அம்போல்ட்டு மாகாணத்தில் உள்ள கடற்கரைத் தொடரில் உள்ள கொயோட்டு சிகரத்திலும் இக்கனிமம் பல்வேறு அரிய தாதுக்களுடன் காணப்படுகிறது.

## மேற்கோள்கள்

பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:சோடியம் கனிமங்கள்
பகுப்பு:புளோரின் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆம்பிபோல் குழுக் கனிமங்கள்
எ. மனோன்மணி அம்மாள்

**எ. மனோன்மணி அம்மாள்** (*A. Manonmani Ammal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் திருவெண்ணைநல்லூர் பகுதியினைச் சேர்ந்தவர். சுதந்திராக் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்ப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1944 பிறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:கள்ளக்குறிச்சி மாவட்ட மக்கள்
எம். மருதநாயகம் பிள்ளை

**எம். மருதநாயகம் பிள்ளை** (*M. Maruthanayagam Pillai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் காட்டுப்பட்டி கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வடமதுரை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1905 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
எசு. முருகையன்

**எசு. முருகையன்** (*Murugaiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரைச் சேர்ந்தவர். திருப்பத்தூர் நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் துரிஞ்சாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1920 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பிந்துகுரி தொடருந்து நிலையம்

**பிந்துகுரி தொடருந்து நிலையம்** (*Bindukuri railway station*) இந்தியாவின் வடகிழக்கு எல்லைப்புறத் தொடருந்து மண்டலத்தில் உள்ள இரங்கியா தொடருந்து கோட்டத்தின் இரங்கியா-முர்கோங்கசெலெக்கு பிரிவு தொடருந்து நிலையாகும். இது அசாம் மாநிலத்தின் சோணித்பூர் மாவட்ட பிந்துகுரி கிராமத்தில் அமைந்துள்ளது.

## மேற்கோள்கள்

பகுப்பு:சோணித்பூர் மாவட்டம்
பகுப்பு:அசாம்
ஜார்ஜ் காட்டன்

**ஜார்ஜ் காட்டன்** (*George Edward Lynch Cotton*) (29 அக்டோபர் 1813 – 6 அக்டோபர் 1866) என்பவர் இங்கிலாந்தில் பிறந்தவர். திரித்துவக் கல்லூரி, கேம்பிறிஜ் கல்விச்சாலையில் பயின்றனவர். கல்கத்தாவில் வாழ்ந்த வட இந்திய கிறித்துவ மறைமாவட்ட ஆலய ஆயர்  ஆவார். இவர் ஓர் ஆங்கில கல்வியாளராகவும், மதகுருவாகவும் வாழ்ந்தார். பொதுப் பள்ளி அமைப்புடனான தொடர்புடைய இவர், இந்திய பொதுக்கல்விக்கான முன்னோடியாகவும் அறியப்படுகிறார்.

இந்தியாவில் வாழும் பிரித்தானியர்களுக்காகவும், யூரேசியாவிலும் பல பள்ளிக்கூடங்களை உருவாக்கினர். குறிப்பாக, 1860 ஆண்டிலேயே, மும்பையில் இருபாலரும் கல்வி கற்பதற்கான கதீட்ரல் (Cathedral and John Connon School) பள்ளியை அமைத்தார். இப்பள்ளிக்கூடம், இந்தியாவின் புகழ் பெற்ற பள்ளிக்கூடங்களில் ஒன்றாகும். இப்பள்ளியில் பாலர், குழந்தைகள், சிறுவர், நடுநிலை, மேல்நிலை ஆகிய ஐந்து பிரிவுகள் உள்ளன. மேலும் சிம்லாவிலும், பூனே, பெங்களூர் நகரங்களிலும் கல்விச்சாலைகளை அமைத்தார்.

## காட்சியகம்

File:Bishop Cotton.jpg|சியார்ச்சு காட்டன், 1871
File:St James' School - Kolkata.jpg|புனித யேம்சு பள்ளி, கொல்கத்தா
File:Aerial view of Bishop Cotton School (Shimla).jpg|சிம்லா பள்ளி
File:Quadrangle in Bishop Cotton's Girls' High School.jpg|மகளிர் பள்ளி, பெங்களூர்
File:Cathedral Senior School.jpg| கதீட்ரல் யோன் கான்னோன் பள்ளி, மும்பை


## மேற்கோள்கள்

பகுப்பு:இந்தியாவில் பள்ளி, கல்லூரிகளை நிறுவியவர்கள்
மஞ்சள் புருவக் காட்டுச்சில்லை

**மஞ்சள் புருவக் காட்டுச்சில்லை** (*Yellow-browed bunting-Emberiza chrysophrys-எம்பெரிசா கிரைசோப்ரிசு*) என்பது காட்டுச்சில்லை குடும்பமான எம்பெரிசிடேயில் உள்ள ஒரு குருவிச் சிற்றினம் ஆகும். இது இப்போது பெரும்பாலான நவீன வகைப்பாட்டியல் வல்லுநர்களால் பிரிஞ்சிலிடேவிலிருந்து பிரிக்கப்பட்டுள்ளது. *எம்பெரிசா* என்ற பேரினத்தின் பெயர் பழைய செருமன் எம்பிரிட்சு என்ற ஒரு முட்செடியின் பெயரிலிருந்து வந்தது. குறிப்பிட்ட சிற்றினப் பெயரான *கிரைசோப்ரிசு* பண்டைய கிரேக்க குருசோப்ரசு, "தங்க-புருவம்" என்பதிலிருந்து வந்தது.

## பரவல்
மஞ்சள் புருவக் காட்டுச்சில்லை கிழக்கு சைபீரியாவில் இனப்பெருக்கம் செய்கிறது. இவை இடம்பெயர்ந்து, மத்திய, தெற்கு சீனாவில் குளிர்காலத்தில் வாழ்கிறது. இது மேற்கு ஐரோப்பாவிற்கு மிகவும் அரிதான அலைந்து திரிவதாகும்.

## இனப்பெருக்கம்
மஞ்சள்-புருவக் காட்டுச்சில்லை தைகா மண்டலத்தில் இனப்பெருக்கம் செய்கிறது. மேலும் ஒரு தாவரக் கூடு ஒன்றில் நான்கு முட்டைகளை இடுகிறது. காடுகளில் வாழும் முதிர்ச்சியடைந்த குருவிகள் விதைகளை உணவாக உட்கொள்கிறது. இவை பூச்சிகளை உணவாக குஞ்சுகளுக்கு அளிக்கின்றன.

## விளக்கம்
மஞ்சள் புருவக் காட்டுச்சில்லை நாணல் காட்டுச்சில்லையினை விட சிறியது. ஆனால் ஒப்பீட்டளவில் பெரிய தலையினைக் கொண்டது. மேற்பகுதி பழுப்பு நிறமாகவும், அதிக கோடுகள் கொண்டதாகவும் இருக்கும். மேலும் அடிப்பகுதி வெள்ளை நிறமாகவும், பக்கவாட்டில் ஆரஞ்சு நிறத்திலும், சில நேர்த்தியான இருண்ட கோடுகளுடனும் இருக்கும். இவற்றின் தடிமனான அலகு இளஞ்சிவப்பு நிறத்தில் உள்ளது.

இனப்பெருக்க ஆண் வெள்ளை தலை, மீசை போன்ற கோடுகளுடன், கருப்பு தலையையும் கொண்டுள்ளது. பிரகாசமான மஞ்சள் புருவக் கோடு உள்ளது. 

## மேற்கோள்கள்

பகுப்பு:காட்டுச்சில்லை
உலகங்காத்தான்

**உலகங்காத்தான்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கள்ளக்குறிச்சி மாவட்டத்திலுள்ளது. இவ்வூரானது, கள்ளக்குறிச்சி நகரிலிருந்து மூன்று கி.மீ. தூரத்திலும், சின்னசேலம் நகரிலிருந்து 11 கி.மீ. தொலைவிலும் அமைந்துள்ளது.
## அமைவிடம்
உலகங்காத்தான், கடல் மட்டத்திலிருந்து சுமார் 151.55 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** உலகங்காத்தான் ஊரின் அஞ்சல் குறியீட்டு 606213 எண் ஆகும்.

** உலகங்காத்தான் ஊரில் மாரியம்மன் கோயில் என்ற அம்மன் கோயில் ஒன்றும், அய்யனார் கோயில் என்ற கிராமக் கோயிலும், பிடாரி கோயில் என்ற கிராமக் கோயிலும், தடிகாரசாமி கோயில் என்ற கிராமக் கோயிலும் அமையப் பெற்றுள்ளன. இக்கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.

** உலகங்காத்தான் பகுதியானது, கள்ளக்குறிச்சி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கள்ளக்குறிச்சி மக்களவைத் தொகுதி சார்ந்தது.
## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள ஊர்களும் நகரங்களும்
ஐ-சிட்டி

**ஐ-சிட்டி** அல்லது **ஐ-சிட்டி சிலாங்கூர்** (மலாய்; ஆங்கிலம்: *i-City* அல்லது *i-City Selangor*; சீனம்: 智慧城市); என்பது மலேசியா, சிலாங்கூர், சா ஆலாம், செக்சன் 7-இல்; முழுமையாக ஒருங்கிணைக்கப்பட்ட ஓர் அறிவார்ந்த தொழில்நுட்ப வளாகம் *(Fully Integrated Intelligent City)* ஆகும்.
இதன் பரப்பளவு ஒரு மில்லியன் சதுர அடி (93×103 மீ2)

பெருநிறுவனங்கள், ஓய்வகங்கள் மற்றும் குடியிருப்புக் கூறுகளை *(ICT-based Urban Development)* உள்ளடக்கிய இந்த வளாகத்திற்குள் பிராந்திய அங்காடி மாளிகைகள், அலுவலக உயர்க் கோபுரங்கள், பல்லூடக அலுவலக அறைகள் *(Cybercentre Office Suites)*, தங்கும் விடுதிகள், அடுக்குமாடி குடியிருப்புகள், தரவு மையங்கள் மற்றும் ஒரு புத்தாக்க மையம் *(Innovation Center)* போன்றவை உள்ளன.

## பொது
ஐ-சிட்டி என்பது மலேசிய பல்லூடகப் பெருவழியின் *(Multimedia Super Corridor)* ஓர் உயர் தொழில்நுட்ப வணிக மையமாகும். மலேசிய பல்லூடகப் பெருவழியின் தகுதி பெற்ற அறிவுசார் நிறுவனங்கள் இந்தத் தொழில்நுட்ப வளாகத்தில் செயல்படுகின்றன.

இந்தத் தொழில்நுட்ப வணிக மையம், மலேசிய சுற்றுலா, கலை மற்றும் பண்பாட்டு அமைச்சினால் ஒரு சுற்றுலா தலமாக அங்கீகரிக்கப்பட்டு உள்ளது. மேலும் சிலாங்கூர் மாநில அரசாங்கத்தால் ஒரு பன்னாட்டுப் பூங்காவாகவும் அறிவிக்கப்பட்டுள்ளது.

2002-ஆம் ஆண்டில் 1.5 பில்லியன் MYR-ஆக இருந்த ஐ-சிட்டி திட்டத்தின் மொத்த வளர்ச்சி மதிப்பு, தற்போது 10 பில்லியன் MYR-ஆக அதிகரித்துள்ளது.

## போக்குவரத்து
### தொடருந்து
மலேசிய தொடருந்து சேவையின்  தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள  பாடாங் ஜாவா கொமுட்டர் நிலையம் இந்த ஐ-சிட்டி வணிக மையத்திற்கு அருகில் உள்ளது.

### பேருந்து
இங்குள்ள சென்ட்ரல் ஐ-சிட்டி எனும் அங்காடி வளாகம், பாடாங் ஜாவா கொமுட்டர் நிலையத்துடன் அரை மணி நேர இடைவெளியில் இலவசப் பேருந்து சேவையை முன்பு வழங்கி வந்தது. இருப்பினும், அந்தச் சேவை 2020-இல் நிறுத்தப்பட்டது. 

இதனால் தற்போது, பாடாங் ஜாவா கொமுட்டர் நிலையத்திலிருந்து ஐ-சிட்டிக்கு ஒரே அணுகல்  இஸ்மார்ட் சிலாங்கூர் இலவசப் பேருந்து சேவையாகும். பள்ளி நாட்களிலும் ஞாயிற்றுக்கிழமை சந்தை நாட்களிலும் ஏற்படும் நெரிசல்கள் காரணமாக  பேருந்து பாடாங் ஜாவா கொமுட்டர் நிலையத்திற்குள் செல்வது இல்லை.

2025-ஆம் ஆண்டின் பிற்பகுதியில்  சா ஆலாம் வழித்தடம் முழுமையாகச் செயல்படத் தொடங்கிய பின்னர், **SA15** பேருந்தின் மூலமாக ஐ-சிட்டி இணைக்கப்படுகிறது.

## மேலும் காண்க
* சா ஆலாம்
* புக்கிட் ஜெலுத்தோங்
* குவாசா டாமன்சாரா
* கிள்ளான்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
வெண்வயிற்று தேன்சிட்டு

**வெண்வயிற்றுத் தேன்சிட்டு** (*White-bellied honeyeater-கிளைசிபோகியா நோட்டபிலிசு*) என்பது, **நியூ** **எப்ரைட்சு தேன்சிட்டு,** **வனுவாட்டு தேன்சிட்டு** என்றும் அழைக்கப்படுகிறது. இது மெலிபாகிடே குடும்பத்தைச் சேர்ந்த ஒரு பறவை சிற்றினமாகும். இது மெலனீசிய தீவு நாடான வனுவாட்டுவில் மட்டும் காணப்படும் அகணிய உயிரி.

## மேற்கோள்கள்

பகுப்பு:தேன்சிட்டு
பட்டைத்தலை தேன்சிட்டு

**பட்டைத்தலை தேன்சிட்டு** (*Glycifohia undulata-கிளைசிபோகியா அண்டுலேட்டா*) என்பது *மெலிபாகிடே* குடும்பத்தைச் சேர்ந்த ஒரு பறவை சிற்றினமாகும். இது நியூ கலிடோனியாவில் மட்டுமே காணப்படும் அகணிய உயிரி ஆகும்.

## மேற்கோள்கள்

பகுப்பு:தேன்சிட்டு
பலேசுவர் யாதவ்

**பாலேசுவர்** அல்லது **பாலேசர் யாதவ்** (*Baleshwar Yadav*)(1942 - 2008) என்பவர் பிரபலமான ஒரு போச்புரி நாட்டுப்புறப் பாடகர் ஆவார். இவரது பிர்கா பாடும் பாடல் மிகவும் பிரபலமானது. இவர் கிழக்கு உத்தரப் பிரதேசத்தில் உள்ள மவூவின் மதுபன் பகுதியில் உள்ள பதன்பூர் கிராமத்தில் பிறந்தார். இது தற்போது காக்ரா ஆற்றங்கரையில் அமைந்துள்ள மவூ மாவட்டத்தின் ஒரு பகுதியாகும். பாலேசுவர் போச்புரி உலகின் முதல் பெரும் நட்சத்திரமாகக் கருதப்படுகிறார். இவரது பல பாடல்கள் பாலிவுட்டில் நகலெடுக்கப்பட்டுள்ளன.

இவரது பிரபலமான பாடல்கள் பின்வருமாறு:

* சாயா சாஜன்
* சசுரா மே ஜெயபு
* துஷ்மன் மைல் கடுமையான லெகின் மத்லபி யார் நா மைலே
* ஹம் கொய்லேரி சாலி ஜெய்ப் இ லால்முனியா கே மாய்
* பிகை ஏ பாபு பிஏ பாஸ் கோடா
* சாலி எ தானியா தாதாரி கே மேளா
* பாபு கே முஹ் ஜைசே ஃபைசபாடி பண்டா, தஹேஜ் மே மாங்கே லெ ஹீரோ ஹோண்டா
* பான் கா லா முன்னி சாதே டின் பஜே முன்னி

டின் பஜே முன்னி ஜரூர் மிலன், சாதே டின் பஜே எனும் பாடலை பாலேசுவர் யாதவ் எழுதியுள்ளார். இப்பாடலைக் கேட்ட அஞ்சான் அமிதாப் பச்சனின் 'ஆஜ் கா அர்ஜுன்' படத்தில் சாலி ஆனா து பான் கி துகன் பே சாதே டின் பாஜே பாடலைச் சேர்த்தார். பாலேசுவர் யாதவ் கடைசியாக 2008இல் சுரிநாமில் இசை நிகழ்ச்சி ஒன்றை நடத்தினார்.

## விருதுகள்
இசைத் துறையில் இவரது சிறந்த பங்களிப்பிற்காக 1994இல் இவருக்கு யாஷ் பாரதி விருது வழங்கப்பட்டது. ஷாஹீத் ஷோதா சன்சுதானால் இவருக்கு மாதி ரத்தன் சம்மான் விருதும் வழங்கப்பட்டது.

## மேற்கோள்கள்

பகுப்பு:1942 பிறப்புகள்
பகுப்பு:2008 இறப்புகள்
பகுப்பு:இந்திய ஆண் நாட்டுப்புறப் பாடகர்கள்
பாடாபாரா சட்டமன்றத் தொகுதி

**பாடாபாரா சட்டமன்றத் தொகுதி** *(Bhatapara Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலோடா பஜார் மாவட்டத்தில் அமைந்துள்ளது. பாடாபாரா, ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
என். நல்லசேனாபதி சர்க்கரை மன்றாடியார்

**என். நல்லசேனாபதி சர்க்கரை மன்றாடியார்** (*N. Nallasenaapathi Sarkerai Manradiar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் பாளையக்கோட்டை பகுதியினைச் சேர்ந்தவர். கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெருந்துறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1921 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கே. ஆர். நல்லசிவம்

**கே. ஆர். நல்லசிவம்** (*K. R. Nallasivam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் ஊஞ்சலூர் கிராமத்தினைச் சேர்ந்தவர். இந்திய விடுதலைப் போராட்டத்தில் தீவிரமாக பங்கேற்ற இவர், சோசலிச கட்சியினைச் சார்ந்தவர். இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சென்னிமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1925 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
கலங்கரை விளக்கம் தொடருந்து நிலையம்

**கலங்கரை விளக்கம் தொடருந்து நிலையம்** (*Light House railway station*) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இது இராணி மேரி கல்லூரி பின்புறத்தில், திருவல்லிக்கேணியில் உள்ள அவ்வை சண்முகம் சாலை, மைலாப்பூரில் உள்ள இராதா கிருஷ்ணன் சாலை இடையே அமைந்துள்ளது. இது புகழ்பெற்ற சென்னை கலங்கரை விளக்கத்திற்கான தொடருந்து நிலையமாகும்.

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1997 அக்டோபர் 19 அன்று கலங்கரை விளக்கம் தொடருந்து நிலையம் திறக்கப்பட்டது.

## அமைப்பு
இந்த நிலையம் பக்கிங்காம் கால்வாயின் கிழக்குக் கரையில் உயர்த்தப்பட்டு கட்டப்பட்டுள்ளது. நிலைய கட்டிடம் அதன் அடித்தளத்தில் 1010 சதுர மீட்டர் வாகன நிறுத்துமிடத்தைக் கொண்டுள்ளது, இது பெரும்பாலும் பயன்படுத்தப்படவில்லை.

## நிலைய அமைப்பு

## சேவைகளும் தொடர்புகளும்
வேளச்சேரி செல்லும் வழித்தடத்தில் கலங்கரை விளக்கம் தொடருந்து நிலையம் ஏழாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதினோராவது நிலையமாகும்.

## மேலும் காண்க

* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
அரிசிங்கா தொடருந்து நிலையம்

**அரிசிங்கா தொடருந்து நிலையம்** (*Harisinga railway station*) இந்தியாவின் வடகிழக்கு எல்லைப்புறத் தொடருந்து மண்டலத்தில் உள்ள இரங்கியா தொடருந்து கோட்டத்தின் இரங்கியா-முர்கோங்கசெலெக்கு பிரிவு தொடருந்து நிலையாகும். இது அசாம் மாநிலத்தின் உதல்குரி மாவட்டம்|உதல்குரி மாவட்டத்திலுள்ள]] அரிசிங்கா கிராமத்தில் அமைந்துள்ளது.

## மேற்கோள்கள்

பகுப்பு:உதல்குரி மாவட்டம்
பகுப்பு:அசாம்
கோரேசுவர் தொடருந்து நிலையம்

**கோரேசுவர் தொடருந்து நிலையம்** (*Goreswar railway station*) இந்தியாவின் வடகிழக்கு எல்லைப்புறத் தொடருந்து மண்டலத்தில் உள்ள இரங்கியா தொடருந்து கோட்டத்தின் இரங்கியா-முர்கோங்கசெலெக்கு பிரிவு தொடருந்து நிலையமாகும். இது அசாம் மாநிலத்தின் பாக்சா மாவட்டத்திலுள்ள கோரேசுவர் கிராமத்தில் அமைந்துள்ளது.

## மேற்கோள்கள்

பகுப்பு:பாக்சா மாவட்டம்
பகுப்பு:அசாம்
நூருல் அமீன்

**நூருல் அமீன்** (*Nurul Amin*) இந்தியாவைச் சேர்ந்த ஒரு விளையாட்டு நிர்வாகி ஆவார். சட்டப் பட்டதாரியான இவர் 1975ஆம் ஆண்டு முதல் 1980ஆம் ஆண்டு வரை அகில இந்திய கால்பந்து கூட்டமைப்பின் தலைவராக இருந்தார். முன்னர் இந்திய தேசிய கால்பந்து அணியில் விளையாடினார். 1962ஆம் ஆண்டு ஆசிய விளையாட்டுப் போட்டிகளில் தங்கப் பதக்கம் வென்ற அணியின் மேலாளராகவும், அசாமில் உள்ள பல விளையாட்டு அமைப்புகளிலும், 1948ஆம் ஆண்டு முதல் 1956ஆம் ஆண்டு வரை அசாம் துடுப்பாட்ட சங்கத்தின் செயலாளராகவும் இருந்தார். founding president of the Assam Olympic Association,அசாம் ஒலிம்பிக் சங்கத்தின் நிறுவனத் தலைவராகவும், நகாவன் விளையாட்டு சங்கத்தின் நிறுவன செயலாளராகவும் பணியாற்றினார். அசாமின் நாகாவனில் உள்ள நூருல் அமீன் விளையாட்டு அரங்கம் இவரது நினைவாக பெயரிடப்பட்டது.

## மேற்கோள்கள்

பகுப்பு:1919 பிறப்புகள்
பகுப்பு:1991 இறப்புகள்
பகுப்பு:இந்திய விளையாட்டு நிர்வாகிகள்
பகுப்பு:அசாமிய நபர்கள்
திப்ருகார் நகர தொடருந்து நிலையம்

**திப்ருகார் நகர தொடருந்து நிலையம்** (*Dibrugarh Town railway station*) இந்தியாவின் வடகிழக்கில் உள்ள மிகப் பழமையான தொடருந்து நிலையமாகும். டி.பி.ஆர்.டி என்ற குறியீட்டால் திப்ருகார் நகர தொடருந்து நிலையம் குறிப்பிடப்படுகிறது. திப்ருகார் நகரத்திற்கு இந்நிலையம் சேவை செய்கிறது. திப்ருகர் தொடருந்து நிலையத்திற்கு அடுத்தபடியாக இந்நிலையம் இரண்டாவது மிகவும் பரபரப்பான தொடருந்து நிலையமாகும். இந்த நிலையம் மூன்று நடைமேடைகளைக் கொண்டுள்ளது. நன்கு வளர்ச்சியடைந்த நிலையமான இங்கு நடைபாதை மேம்பாடுகள், நன்கு பாதுகாக்கப்பட்ட தளம், உணவு, தண்ணீர் போன்ற பல வசதிகள் செய்யப்பட்டுள்ளன.
 
## மேற்கோள்கள்

பகுப்பு:அசாம்
பகுப்பு:இந்தியத் தொடருந்து நிலையங்கள்
மங்கொம்பு - 18

**மங்கொம்பு - 18** *(MO 18 - Karishma)* முன்மொழிவு எண்: *(IET - 15095)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். மங்கொம்பு - 6 மற்றும் **மங்கொம்பு - 1** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1998 ஆம் ஆண்டு வெளியிடப்பட்ட இந்நெல் வகை, **கரிஷ்மா** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சிக்கு எதிர்ப்புத் திறனும், மற்றும் பித்தப்பை பூச்சிக்கு மிதமான எதிர்ப்புத் திறனும் கொண்டது. மேலும் கேரளாவின் மூன்று பருவங்களுக்கும், குறிப்பாக குட்டநாடின் காரி நிலங்களுக்கு உகந்த குள்ளப் பயிர் வகையாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
அப்பாலநாயுடு காலிசெட்டி

**அப்பாலநாயுடு காலிசெட்டி** (Appalanaidu Kalisetti) என்பவர் இந்திய அரசியல்வாதியும் இந்திய நாடாளுமன்றத்தில் தற்போதைய மக்களவை உறுப்பினரும் ஆவார். இவர் ஆந்திரப் பிரதேசம் மாநிலம் விஜயநகரம் மக்களவைத் தொகுதியிலிருந்து இந்திய மக்களவைக்கு 2024ஆம் ஆண்டு நடைபெற்ற பொதுத்தேர்தல் மூலம் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:1973 பிறப்புகள்
இராய்ப்பூர் நகர கிராமிய சட்டமன்றத் தொகுதி

**இராய்ப்பூர் நகர கிராமிய சட்டமன்றத் தொகுதி** *(Raipur City Gramin Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
இளம்புயல்

***இளம்புயல்*** (*Ilampuyal*) என்பது 2009 ஆம் ஆண்டு கே. எஸ். துரை இயக்கிய டேனிஷ்-இந்திய தமிழ்த் திரைப்படமாகும். இப்படத்தில் அவரது மகன் வசந்த் செல்லத்துரை,  பூர்ணிதா, கருணாஸ், சிறீமன், ரவிசங்கர், சிந்துராஜ் ஆகியோர் நடித்தனர். வசந்த் செல்லத்துரை இசையமைத்தார்.

இந்த படம் 2007 அக்டோபர் 20 அன்று டேனிஷ் திரையரங்குகளில் திரையிடப்பட்டது. ஆனால் 2009 மே 1 அன்று அதிகாரப்பூர்வமாக வெளியானது. செயற்கைக்கோள் உரிமம் கலைஞர் தொலைக்காட்சிக்கு வழங்கப்பட்டது.

## நடிகர்கள்

## தயாரிப்பு
டென்மார்க்கில் வசிக்கும் இலங்கைத் தமிழரான கே. எஸ். துரை இப்படத்தை இயக்கினார். இவர் *பூக்கள்* (2004) மற்றும் ஐரோப்பாவில் மேடை நிகழ்ச்சிகளை இயக்கியவர். அவரது மகன், கணினி பொறியாளரான வசந்த், இந்தப் படத்தில் முக்கிய வேடத்தில் நடித்து, இசையமைத்து, கிராஃபிக் வேலைகளைச் செய்தார். இந்தப் படம் குறைந்த செலவில் தயாரிக்கப்பட்டது. இது இலங்கைத் தமிழ் அகதிகள் எதிர்கொள்ளும் பிரச்சினைகளை மையமாகக் கொண்டது.  *இளம்புயல்* 2007 ஆம் ஆண்டில் டென்மார்க் மற்றும் இந்தியாவின் சென்னையில் 85 நாட்களில் படமாக்கப்பட்டது.  கார்ல்-ஹென்னிங் பெடர்சன் அருங்காட்சியகம் முக்கிய கதாபாத்திரங்களில் ஒருவரின் வீடாகப் பயன்படுத்தப்பட்டது.  பத்திரிகையாளர் மோர்டன் பெர்கோல்ட் படத்தில் அவராகவே நடித்தார்.  படத்திற்காக டென்மார்க்கின் தீவுகளில் ஒன்றில் திருவள்ளுவர் சிலை அமைக்கப்பட்டது. 

## இசை

## மேற்கோள்கள்

## வெளி இணைப்புகள்
*On the way to Kollywood 1
*On the way to Kollywood 2
பகுப்பு:2009 தமிழ்த் திரைப்படங்கள்
சாம்பு சிங் மல்லா

**சாம்பு சிங் மல்லா** (*Sambhu Sing Mallah*) இந்தியாவைச் சேர்ந்த ஓர் அரசியல்வாதியாவார்.  இந்திய தேசிய காங்கிரசு கட்சியின் உறுப்பினராக இவர் அசாம் மாநில அரசியலில் ஈடுபட்டார். 1996ஆம் ஆண்டு 2006ஆம் ஆண்டும் இராதாபாரி தொகுதியிலிருந்து பாரதிய சனதா கட்சி வேட்பாளராக அசாம் சட்டமன்றத் தேர்தலில் தேர்ந்தெடுக்கப்பட்டார். 2020 ஆம் ஆண்டில், சாம்பு சிங் மல்லா காங்கிரசு கட்சியில் சேர்ந்து 2021 ஆம் ஆண்டு அசாம் சட்டமன்றத் தேர்தலில் இராதாபாரி தொகுதியில் போட்டியிட்டார். பாரதிய சனதா கட்சியின் பிச்சோய் மலாக்கரிடம் போட்டியிட்டு 36221 வாக்குகள் வித்தியாசத்தில் தேர்தலில் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற உறுப்பினர்கள்
பகுப்பு:கரீம்கஞ்சு மாவட்டம்
சுஜிபாலா

**சுஜிபாலா** (*Sujibala*) என்பவர் ஒரு இந்திய நடிகையாவார். இவர் முக்கியமாக தமிழ் படங்களிலும், சில கன்னட மற்றும் மலையாள படங்களிலும் நடித்துள்ளார்.

## தொழில்
சுஜிபாலா *[[கிச்சா வயசு 16]]* (2005) படத்தில் மணிகண்டனுக்கு ஜோடியாக இரண்டாம்  நாயகியாக நடித்தார். மேலும் கன்னட திரைப்படமான *மிஸ்டர் பக்ரா* (2005) படத்தின் மூலம் நாயகியாக அறிமுகமானார். *[[சந்திரமுகி (திரைப்படம்)|சந்திரமுகி]]* (2005) படத்தில் மாளவிகாவின் கதாபாத்திரத்தின் சகோதரியாக ஒரு சிறிய வேடத்தில் நடித்தார். *[[வஞ்சகன்]]* (2006) மற்றும் *டான் சேரா* (2006) போன்ற குறைந்த செலவில் எடுக்கபட்ட பல  தமிழ்ப் படங்களில் முன்னணி கதாபாத்திரங்களில் நடித்தார். இவர் *கோபாலபுராணம்* (2008) படத்தின் மூலம் மலையாளத்தில் அறிமுகமானார். ஒரு விமர்சகர் "மலையாளத்தில் இதைவிட மோசமான அறிமுகப் படத்தை சுஜிபாலா தேர்ந்தெடுத்திருக்க முடியாது" என்று குறிப்பிட்டார். *[[இயக்கம் (திரைப்படம்)|இயக்கம்]]* (2008) படத்தில் இவரது நடிப்பைப் பற்றி குறிப்பிட்ட, ஒரு விமர்சகர் இவர் திட்டமிட்ட திரைக்கதையில் தொலைந்து போனதாக எழுதினார். *அய்யாவழி* (2008) படத்தில் ஒரு வண்ணாத்தி தொழிலாளியாக நடித்தார். லோகேஷ் உடன்  *[[மானாட மயிலாட]]* (2008) நடனப் போட்டி நிகழ்ச்சியின் இரண்டாவது பருவத்தில் அரையிறுதிப் போட்டியாளராக இருந்தார். *[[கோரிப்பாளையம் (திரைப்படம்)|கோரிப்பாளையம்]]* (2010), *[[முத்துக்கு முத்தாக]]* (2011),  *[[கழுகு (2012 திரைப்படம்)|கழுகு]]* (2012) ஆகிய படங்களில் கருணாசின் மனைவியாக துணை வேடங்களில் நடித்தார்.

## தனிப்பட்ட வாழ்க்கை
*உண்மை* (2012) படத்தில் பணிபுரிந்தபோது, இயக்குநர் பி. ரவிக்குமார் இவரிடம் தன் காதலைக் கூறினார். காதலை ஏற்க மறுத்தால் தற்கொலை செய்து கொள்வதாக மிரட்டினார். பின்னர் இருவரும்  நிச்சயதார்த்தம் செய்து கொண்டனர். சுஜிபாலா அவரை திருமணம் செய்து கொள்ள தயங்கினார், எனவே சுஜிபாலா தூக்க மாத்திரைகளை உட்கொண்டு தற்கொலைக்கு முயன்றார்.

2016 ஆம் ஆண்டு, கத்தாரில்  ஒரு உணவகத்தில் பணிபுரியும் உதகையைச் சேர்ந்த பிரனேஷை மணந்தார்.

## திரைப்படவியல்

### தொலைக்காட்சி

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
நிரிபன் கோசுவாமி

**நிரிபன் கோசுவாமி** (*Nripen Goswami*) இந்தியாவைச் சேர்ந்த ஓர் அரசியல்வாதியாவார். 1942ஆம் ஆண்டு செப்டம்பர் மாதம் 18 ஆம் தேதியன்று பிரித்தானிய இந்தியாவின் அசாம் மாநிலத்தில் இவர் பிறந்தார். 1998ஆம் ஆண்டு இந்திய தேசிய காங்கிரசு கட்சியின் உறுப்பினராக அசாமின் நௌகாங்கு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அசாம் மக்களவைத் தொகுதிகள்
காந்திபுரம், சேந்தமங்கலம்

**காந்திபுரம், சேந்தந்தமங்கலம்** (*Gandhipuram*) என்பது இந்தியா, தமிழ்நாடு, மாநிலத்தில் அமைந்துள்ள நாமக்கல் மாவட்டத்தின், சேந்தமங்கலத்தில் உள்ள ஓர் ஊராகும்.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பட்டம் (திருவனந்தபுரம்)

**பட்டம்** (*Pattom*) என்பது கேரளத்தின்  திருவனந்தபுரம் நகரத்தின் நெரிசலான ஒரு வணிகப் பகுதியாகும். இது தம்பனூரின் மையத்திலிருந்து சுமார் 4 கிலோமீட்டர் வடக்கே அமைந்துள்ளது. பட்டம் பெரும்பாலும் குடியிருப்புப் பகுதியாகும். கேரள மாநிலத்தின் சில முக்கியமான நிருவாக அலுவலகங்கள் மற்றும் சில வணிக வளாகங்களும் இங்கு உள்ளன. இங்கு கேரள பொது சேவை ஆணையம், கேரள மாநில திட்டமிடல் வாரியம், இந்திய ஆயுள் காப்பீட்டுக் கழகம், திருவனந்தபுரம் பிரதேச அலுவலகம், எல்ஐசி வீட்டுவசதி நிதி லிமிடெட், மாநில வள மையம், மாவட்ட ஊராட்சி தலைமையகம், தீயணைப்பு மற்றும் மீட்புத் துறை தலைமையகம், கேரள கூட்டுறவு பால் சந்தைப்படுத்தல் கூட்டமைப்பு (மில்மா), ஊழியர் வருங்கால வைப்பு நிதி பிராந்திய அலுவலகம் மற்றும் கேரள மாநில மின்சார வாரியம்  ஆகியவற்றின் அலுவலகங்களைக் கொண்டுள்ளது.  மேலும் போக்குவரத்து காவல்துறை மற்றும் தொலைத்தொடர்புத் துறை, கேரள அறிவியல், தொழில்நுட்பம் மற்றும் சுற்றுச்சூழல் தலைமையகம் (சாஸ்திர பவன்) ஆகியவற்றின் அலுவலகங்களும் பட்டத்தில் அமைந்துள்ளன.

திருவனந்தபுரம் மத்திய பேருந்து நிலையம் மற்றும் கிழக்குக் கோட்டையில் உள்ள நகர பேருந்து நிலையம் ஆகியவற்றிற்குச் செல்லும் பேருந்துகளுக்கு பட்டம் ஒரு முக்கிய நிறுத்தமாகும். இது திருவனந்தபுரத்தில் மிகவும் பரபரப்பான சந்திப்புகளில் ஒன்றாகவும், வட கேரளத்திற்குச் செல்லும் தேசிய நெடுஞ்சாலை 66 மற்றும் கௌடியர் அரண்மனைக்குச் செல்லும் சாலை உட்பட நான்கு சாலைகளின் சந்திப்புப் புள்ளியாகவும் உள்ளது. சங்குமுகத்தில் உள்ள திருவனந்தபுரம் பன்னாட்டு வானூர்தி நிலையம் 7 கி.மீ (4.3 மைல்)  தொலைவிலும், திருவனந்தபுரம் மத்திய தொடருந்து நிலையம் 4 கி.மீ (2.5 மைல்) தொலைவிலும் உள்ளது.

பட்டம் குறிப்பிடத்தக்க கிறிஸ்தவ சமூகத்தின் தாயகமாகும்.  சிரோ-மலங்கரா கத்தோலிக்க திருச்சபையின் தலைவரான பசேலியோஸ் கிளேமிஸ் பாவா  பட்டத்தில் உள்ள செயிண்ட் மேரி கதீட்ரலின் பேராயராகப் பணியாற்றியவர்.

## குறிப்பிடத்தக்க மக்கள்

* பட்டம் தாணு பிள்ளை : 1960 முதல் 1962 வரை கேரளத்தின்  முதலமைச்சராக இருந்தவர்.
* பட்டம் சதன் : திரைப்பட நடிகர்.
* டியான் ஜோசி ஷைன்

## படத்தொகுப்பு

File:The statue of Sree Chithira Thirunal Maharaja at Pattom Thanupilla Park.jpg|பட்டம் தாணுபிள்ளை பூங்காவில் சித்திரைத் திருநாள் மன்னரின் சிலை
File:Trivandrum Pattam skykline.jpg|பட்டம் வானளாவிகள்
File:Trivandrum Cathedral Fassade1a.JPG|புனித மேரி கதீட்ரல், பட்டம்
File:Trivandrum Kurie.JPG|புனித மேரி கதீட்ரல், பட்டம்


## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:திருவனந்தபுரத்தின் புறநகர்ப் பகுதிகள்
திருவல்லிக்கேணி தொடருந்து நிலையம்

**திருவல்லிக்கேணி தொடருந்து நிலையம்** (Thiruvallikeni railway station) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இந்நிலையம் சென்னையில் மெரினாக் கடற்கரையில் சென்னைப் பல்கலைக்கழக மெரினா வளாகத்தின் அருகே அமைந்துள்ளது. இது திருவல்லிக்கேணிக்கு அருகில் உள்ள பகுதிக்கு சேவையாற்றும் நிலையமாகும்.

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1997 அக்டோபர் 19 அன்று திருவல்லிக்கேணி தொடருந்து நிலையம் திறக்கப்பட்டது.

## அமைப்பு
இந்த நிலையம் பக்கிங்காம் கால்வாயின் கிழக்குக் கரையில் உயர்த்தப்பட்டு கட்டப்பட்டுள்ளது. நிலைய கட்டிடம் அதன் அடித்தளத்தில் 940 சதுர மீட்டர் வாகன நிறுத்துமிடத்தைக் கொண்டுள்ளது, இது பெரும்பாலும் பயன்படுத்தப்படவில்லை

### நிலைய தளவமைப்பு

## சேவைகளும் தொடர்புகளும்

வேளச்சேரி செல்லும் வழித்தடத்தில் கலங்கரை விளக்கம் தொடருந்து நிலையம் ஆறாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதிமூன்றாவது நிலையமாகும்.

## துணை நிலையம்

## மேலும் காண்க
* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னை போக்குவரத்து
மக்னீசியம் டாரேட்டு

**மக்னீசியம் டாரேட்டு** (*Magnesium taurate*) என்பது C4H12MgN2O6S2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மக்னீசியம் இருடாரேட்டு, மக்னீசியம் இருடாரினேட்டு என்ற பெயர்களாலும் இச்சேர்மம் அறியப்படுகிறது. மக்னீசியம் டாரேட்டு டாரின் என்ற அமினோ அமிலத்தின் மக்னீசியம் உப்பாகவும் ஒரு கனிம நிரப்பியாகும் கருதப்படுகிறது. 

நிறை அடிப்படையில் தோராயமாக 8.9% தனிம மக்னீசியம் இச்சேர்மத்தில் இருக்கும். இதன்படி, 1121 மி.கி மக்னீசியம் டாரேட்டில் 100 மி.கி மக்னீசியம் காணப்படுகிறது. 

## பாதுகாப்பு
மக்னீசியம் டாரேட்டு உடலில் உறிஞ்சப்படுவதற்கு முன்பு பிரிந்து செல்லும் என்று எதிர்பார்க்கப்படுவதால், மக்னீசியம் மற்றும் டாரின் பற்றிய பாதுகாப்புத் தரவைப் பயன்படுத்தி மக்னீசியம் டாரேட்டின் பாதுகாப்பை மதிப்பிடலாம்.

சாதாரண ஆரோக்கியமான பெரியவர்களில் டாரின் ஒரு நாளைக்கு 3 கிராம் வரை துணை உட்கொள்ளலின் பாதுகாப்பான அளவைக் கொண்டுள்ளது. டாரேட்டுக்கான தோராயமான அளவைப் பயன்படுத்தினால் மக்னீசியம் டாரேட்டு என்றால் 3.3 கிராம்/நாள் என்ற வரம்பும் அல்லது மாற்றாக டாரேட்டைப் போலவே தனிம மக்னீசியம் என்றால் 300 மி.கி/நாள் என்ற வரம்பும் கிடைக்கும்.

## மேலும் காண்க
* மருத்துவத்தில் மக்னீசியம்

## மேற்கோள்கள்

பகுப்பு:மக்னீசியம் சேர்மங்கள்
கரலா ஆறு

**கரலா ஆறு** (*Karala River*) என்பது இந்திய மாநிலமான மேற்கு வங்காளத்தின் இயல்பைகுரி மாவட்டத்தில் பாயும் ஓர் ஆறாகும். இது தீசுட்டா ஆற்றின் துணை ஆறாகும். 

இயல்பைகுரியின் நுரையீரல் என்றும் இலண்டனின் தேம்சு நதியுடன் ஒப்பிடப்பட்டும் உள்ளூர் மக்களால் போற்றப்படும் கரலா ஆறு மாசுபடுவது முக்கிய பிரச்சினையாக மாறியுள்ளது. 48 வடிகால்களில் இருந்து வெளியேறும் கழிவுநீர், தின் பசார் சந்தை போன்ற பகுதிகளிலிருந்து வரும் குப்பைகளுடன் சேர்ந்து, நேரடியாக கரலா ஆற்றில் பாய்கிறது. இதனால் ஆற்றின் சுற்றுச்சூழல் அமைப்பு கடுமையாக சீர்குலைகிறது. சுற்றுச்சூழல் ஆர்வலர்கள் மற்றும் குடிமக்களால் கவலைகள் எழுப்பப்பட்டுள்ளன. மத்திய மாசுக் கட்டுப்பாட்டு வாரியமும் கரலாவை வங்காளத்தின் 17 மிகவும் மாசுபட்ட ஆறுகளில் ஒன்றாக பட்டியலிட்டுள்ளது. 

மேற்கு வங்க நகர்ப்புற மேம்பாடு மற்றும் நகராட்சி விவகாரத் துறை, இயல்பைகுரி நகராட்சிப் பகுதி வழியாகப் பாயும் கரலா ஆற்றின் மாசுபாட்டை நிவர்த்தி செய்வதற்கான திட்டங்களை செயற்படுத்தி வருகிறது. ஆற்றின் நீரை சுத்தமாக வைத்திருக்கும் நோக்கில் நகரின் கழிவுநீரை முன்மொழியப்பட்ட கழிவுநீர் சுத்திகரிப்பு நிலையத்திற்கு மாற்றும்  திட்டம் இத்திட்டத்தின் முக்கிய அம்சமாகும். 

## மேற்கோள்கள்

பகுப்பு:மேற்கு வங்க ஆறுகள்
குலிக்கு ஆறு

**குலிக்கு ஆறு** (*Kulik River*) என்பது இந்திய மாநிலங்களான மேற்கு வங்களம், பீகாரிலும் வங்காளதேசத்தின் ரங்க்பூர் கோட்டம் வழியாகவும் பாயும் ஓர் எல்லை தாண்டிய ஆறாகும். 

## இந்தியா
குலிக்கு ஆறு மேற்கு வங்காளத்தில் வடக்கு தினாச்பூர் மாவட்டம் வழியாக செல்கிறது. இந்த ஆற்றைச் சுற்றி ஒரு பறவை சரணாலயம் உள்ளது. 2017 ஆம் ஆண்டில், ஆற்றில் வெள்ளப்பெருக்கு ஏற்பட்டு மூன்று பேர் இறந்தனர். சட்டவிரோதமாக கழிவுகளை கொட்டுவதாலும், ஆற்றின் அருகே நிலத்தை அபகரிப்பதாலும் ஆறு பெருமளவு சுருங்கிவிட்டது.  மேற்கு வங்க அரசு ஆற்றைப் புதுப்பிக்க முயற்சித்து வருகிறது.

## வங்காளதேசம்
குலிக்கு ஆறு வங்காளதேசத்தில் உள்ள தாகுர்காவன் மாவட்டம் வழியாகப் பாய்கிறது. தாகுர்காவன் மக்கள் வங்காளதேச அரசாங்கத்திடம் குலிக்கு ஆற்றின் மீது ஒரு பாலம் கட்ட வேண்டும் என்று கோரி வருகின்றனர். இராசா டோன்கோநாத்து அரண்மனை குலிக்கு ஆற்றின் கரையில் அமைந்துள்ளது.

## மேற்கோள்கள்

பகுப்பு:மேற்கு வங்க ஆறுகள்
இராய்ப்பூர் தெற்கு சட்டமன்றத் தொகுதி

**இராய்ப்பூர் தெற்கு சட்டமன்றத் தொகுதி** *(Raipur City South Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. இது ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
காட்ஜ்சன் பழுப்பு பல் மூஞ்சூறு

**காட்ஜ்சன் பழுப்பு பல் மூஞ்சூறு** (*Hodgson's brown-toothed shrew*)(*எபிசோரிகுலசு காடேடசு*) என்பது *சோரிசிடே* குடும்பத்தைச் சேர்ந்த பாலூட்டி சிற்றினமாகும். இது சீனா, இந்தியா, மியான்மர் உள்ளிட்ட நாடுகளில் காணப்படுகிறது.

## மேற்கோள்கள்

பகுப்பு:மூஞ்சூறு
பகுப்பு:எபிசோரிகுலசு
சார்ட்ரிட்ஜ் சுண்டெலி

**சார்ட்ரிட்ஜ் சுண்டெலி** (*Shortridge 's mouse*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது கம்போடியா, லாவோஸ், மியான்மர், தாய்லாந்து, வியட்நாம் ஆகிய நாடுகளில் காணப்படுகிறது.

## மேற்கோள்கள்

பகுப்பு:சுண்டெலிகள்
மகோமெது சுண்டெலி

**மகோமெது சுண்டெலி** (*Mahomet mouse*) என்பது *[[எலிக்குடும்பம்|முரிடே]]* குடும்பத்தைச் சேர்ந்த கொறித்துண்ணியின் சிற்றினமாகும். இது எத்தியோப்பியா, கென்யா, உகாண்டா போன்ற நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள், மிதவெப்ப மண்டல அல்லது வெப்பமண்டலம் உயர் உயர புதர் நிலங்கள் ஆகும். இது வாழ்விட இழப்பால் அச்சுறுத்தப்படுகிறது.

## பெயரிடல்
1896ஆம் ஆண்டில் மகோமெது சுண்டெலி, சாமுவேல் என். ரோட்சு என்பவரால் விவரிக்கப்பட்டது. இவர் எத்தியோப்பியாவின் சேக் மகோமெத்தின் நினைவாகச் சிற்றினத்திற்கு பெயரிட்டார். இங்கு இது ஏ. டொனால்ட்சன் சுமித் என்பவரால் சேகரிக்கப்பட்டது.

## மேற்கோள்கள்

*  Musser, G. G.; Carleton, M. D. (2005). "Superfamily Muroidea". In Wilson, D. E.; Reeder, D. M. (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 894–1531. ISBN 978-0-8018-8221-0. OCLC 62265494.
பகுப்பு:சுண்டெலிகள்
பைரோமைசு

**பைரோமைசு** (*Pyromys*) என்பது *[[மசு (பேரினம்)|மசு]]* பேரினத்தின் கீழ் உள்ள துணைப்பேரினமாகும். இந்த துணைப்பேரினச் சிற்றினங்கள் தெற்காசியா, தென்கிழக்கு ஆசியாவின் சில பகுதிகளில் மட்டுமே காணப்படுகின்றன.

## சிற்றினக்கள்
* இலங்கை முள்ளெலி, *மசு பெர்னாண்டோனி* (இலங்கை)
* பிலிப்சு சுண்டெலி, *மசு பிலிப்சி* (தென்மேற்கு இந்தியா)
* தட்டமுடி சுண்டெலி, *மசு பிளாட்டித்ரிக்சு* (இந்தியா)
* பாறை சுண்டெலி, *மசு சாக்சிகோலா* (தெற்கு பாக்கித்தான், தெற்கு நேபாளம், இந்தியா)
* சார்ட்ரிட்ஜ் சுண்டெலி, *மசு சார்ட்ரிட்ஜ்* (மியான்மர் முதல் தென்மேற்கு கம்போடியா மற்றும் வடமேற்கு வியட்நாம் வரை)

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:சுண்டெலிகள்
சிந்தாதிரிப்பேட்டை தொடருந்து நிலையம்

**சிந்தாதிரிப்பேட்டை தொடருந்து நிலையம்** (Chintadripet railway station) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இது நவம்பர் 1995இல் திறக்கப்பட்டது. இந்த நிலைய ஓமாந்தூரார் அரசு மருத்துவக் கல்லூரிக்கு எதிரே அருணாச்சலா தெருவை ஒட்டிய கூவம் ஆற்றின் கரையில் கட்டப்பட்டுள்ளது. இந்த நிலையம் சென்னை மெட்ரோவின் அரசினர் தோட்ட மெட்ரோ நிலையத்துடன் இணைக்கப்பட்டுள்ளது. இந்த தொடருந்து நிலையக் கட்டிடம் அதன் கீழ் மட்டத்தில் 1150 சதுர மீட்டர் வாகன நிறுத்துமிட வசதியுடன் உள்ளது.

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1995 நவம்பர் மாதம் திறக்கப்பட்டது.

## அமைப்பு
1998ஆம் ஆண்டில், சென்னை பறக்கும் தொடருந்துத் திட்டத்தின் மின் தேவையைப் பூர்த்தி செய்வதற்காக நிலையத்தில் ஒரு இழுவை துணை நிலையம் நிறுவப்பட்டது. தமிழ்நாடு மின்சார வாரியத்தின் விதிமுறைகளின்படி, குறைந்தபட்ச மாதாந்திர கட்டணங்கள் ஒரு மாதத்தில் உண்மையில் பதிவு செய்யப்பட்ட தேவையின் அடிப்படையில் அல்லது ஒப்பந்த தேவையின் 90 சதவீதம், இதில் எது அதிகமாக இருந்தாலும் அதன் அடிப்படையில் இருக்க வேண்டும். இந்த துணை நிலையத்திற்கான சுருக்கப்பட்ட தேவை முதலில் 5,200 கி.வாட் ஆக நிர்ணயிக்கப்பட்டது. பின்னர் இது பிப்ரவரி 1999 முதல் 2,500 கி.வாட் ஆக குறைக்கப்பட்டது.

### நிலைய தளவமைப்பு

## சேவைகளும் தொடர்புகளும்
வேளச்சேரி செல்லும் வழித்தடத்தில் கலங்கரை சிந்தாதிரிப்பேட்டை தொடருந்து நிலையம் நான்காவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதினைந்தாவது நிலையமாகும்.

## படங்கள்

File:Chintadripet platform, Chennai MRTS.JPG|தொடருந்தில் பயண ஆயத்தத்தில் பயணிகள்
File:Chennai Chintadripet Metro Station.jpg|நிலையத்துனுள் வரும் தொடருந்து


## மேலும் காண்க
* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னை போக்குவரத்து
சின்னம்பேடு

**சிறுவாபுரி** என்றும் **சின்னம்பேடு** என்றும் அழைக்கப்படும் புறநகர்ப் பகுதியானது, இந்தியாவின் தமிழ்நாடு மாநிலத்தில் திருவள்ளூர் மாவட்டத்தின் பொன்னேரி வட்டத்தில் அமைந்துள்ளது.
## அமைவிடம்
சின்னம்பேடு, கடல் மட்டத்திலிருந்து சுமார் 35.32 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** சின்னம்பேடு ஊரின் அஞ்சல் குறியீட்டு எண் 601206 ஆகும்.

** சின்னம்பேடு ஊரில் பாலசுப்பிரமணியர் கோயில் என்ற முருகன் கோயில் கட்டப்பட்டுள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

** சின்னம்பேடு பகுதியானது, பொன்னேரி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருவள்ளூர் மாவட்டத்திலுள்ள ஊர்களும் நகரங்களும்
இலில்லியன் ஐச்லர் வாட்சன்

**லில்லியன் ஐச்லர் வாட்சன்** (*Lillian Eichler Watson*, 1901/1902 – சூன் 25, 1979) என்பவர் அமெரிக்கப் பெண் எழுத்தாளரும், அமெரிக்க விளம்பர எழுத்தாளரும் ஆவார். வட அமெரிக்காவில் 'எடிக்வெட்' (etiquette) என்ற சிறந்த விற்பனையான புத்தகங்களின் ஆசிரியரும் ஆவார். 1921 ஆம் ஆண்டில் வெளியிடப்பட்ட இவரது முதல் புத்தகமான "புக் ஆஃப் எடிக்வெட்" (Book of Etiquette), அதற்காக அவர் விளம்பர பிரச்சாரத்தை உருவாக்கினார். அதனால் அந்நூலும், அதற்கு அடுத்த அதைத் தொடர்ந்து பல புதுப்பிக்கப்பட்ட தொகுதிகளும், பிற புத்தகங்களையும் எழுதி வெளியிட்டார். 1928 ஆம் மருத்துவர் ஒருவரை திருமணம் செய்து இரண்டு  குழந்தைகளுக்கு தாயும் ஆனார். 1941 ஆம் ஆண்டு கணவருடன் சேர்ந்து 20 அறைகள் கொண்ட மாளிகையைக் கட்டினார்.

*லைட் பிரம் மெனி லேம்சு* (*Light From Many Lamps* (1951)) என்ற புத்தகம்,  அப்துல் கலாம் விரும்பிய நூல்களுள் ஒன்றாகும். இந்நூலை ஐம்பது தடவைக்கும் மேலாகப் படிக்கப்பட்டதாக, பல மேடைகளில் அவரே கூறியுள்ளார்.

## மேற்கோள்கள்

## வெளி இணைப்புகள்
*

பகுப்பு:1900கள் பிறப்புகள்
பகுப்பு:1979 இறப்புகள்
பகுப்பு:அமெரிக்கப் பெண் எழுத்தாளர்கள்
சென்னை பூங்கா நகர் தொடருந்து நிலையம்

**சென்னை பூங்கா நகர் தொடருந்து நிலையம்** (*Chennai Park Town railway station*) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். பல்லவன் சாலைக்கு சற்று கிழக்கேயும், சென்னை பூங்கா நகர் சுற்றுப்புறத்தில் உள்ள இராசிவ் காந்தி அரசு பொது மருத்துவமனைக்குத் தெற்கிலும் அமைந்துள்ள இந்த நிலையம் பிரத்தியேகமாக சென்னை எம். ஆர். டி. எஸ். க்கு சேவை செய்கிறது. இந்த நிலையம் சென்னை புறநகர் ரயில்வேயின் சேவை நிலையமான சென்னை பூங்கா தொடருந்து நிலையத்தினை ஒட்டியுள்ளது. இது சென்னை மத்திய தொடருந்து நிலையத்திற்கு நடந்து செல்லும் தூரத்திலும் உள்ளது. நடந்து செல்லும் தூரத்திற்குள், சென்னை தொடருந்து நிலையத்தினை இணைக்க 1 கிமீ மேல்நோக்கிய பாதசாரி நடைபாதை திட்டமிடப்பட்டுள்ளது. 

## வரலாறு
சென்னை பறக்கும் தொடருந்து திட்ட வலையமைப்பின் முதல் கட்டத்தின் ஒரு பகுதியாக 1995ஆம் ஆண்டு நவம்பர் முதல் நாளன்றுத் திறக்கப்பட்டது.

## அமைப்பு
சென்னை பறக்கும் தொடருந்துத் திட்டப் பாதையின் பெரும்பகுதிக்கு ஒரு உயரமான பாலத்திற்கு ஏற இங்குத் தொடங்குகிறது என்றாலும், நிலையம் தற்போது தரை மட்டத்தில் அமைந்துள்ளன. இந்த சென்னை பறக்கும் தொடருந்துத் திட்ட நிலையத்தில் ஒரு நிலை-மேடை, தெரு மட்டத்துடன் உள்ளது.

### நிலைய தளவமைப்பு

## சேவைகளும் தொடர்புகளும்

## சேவைகள்
சென்னை பூங்கா நகர் தொடருந்து நிலையம் தற்போது வேளச்சேரி செல்லும் பாதையில் மூன்றாவது நிலையமாகும். வேளச்சேரியிலிருந்து சென்னை கடற்கரை நிலையத்தை நோக்கி பதினைந்தாவது நிலையம் இது.

இந்த நிலையம் சென்னை பூங்கா நிலையத்திற்கு அருகில் உள்ளது. இது பல சென்னை புறநகர் இரயில் பாதைகளுக்கு சேவை செய்கிறது. மேலும், இது சென்னை மத்திய தொடருந்து நிலையம், சென்னை மத்திய மெட்ரோ நிலையத்துடன் இணைக்கப்பட்டுள்ளது.

2012ஆம் ஆண்டு நிலவரப்படி, இந்த நிலையம் ஒரு நாளைக்கு சுமார் 30,000 பயணிகளைக் கையாளுகிறது. 2023ஆம் ஆண்டின் பிற்பகுதியில், எழும்பூர் மற்றும் கடற்கரை நிலையத்திற்கு இடையே புதிய நான்காவது பாதை அமைக்கும் பணிகள் நடைபெற்று வருவதால் இந்த நிலையம் புதுப்பிக்கப்பட்டு வருகிறது.

## படங்கள்

படிமம்:ChennaiParkTown_WesternViewWithCrowd.jpg|மேற்குப் பகுதியிலிருந்து நிலையக் காட்சி
படிமம்:ChennaiParkTown_EasternViewWithTrain.jpg|நிலையத்திலிருந்து சென்னை கோட்டை நிலையத்திற்கு புறப்படும் தொடருந்து


## மேலும் காண்க
* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னை போக்குவரத்து
பிளாரினா

*பிளாரினா* (*Blarina*) எனும் பேரினத்தினைச் சேர்ந்த மூஞ்சூறுக்கள் பொதுவாகக் குட்டை வால் மூஞ்சூறு என்று அழைக்கப்படும் சிற்றினங்களைக் கொண்டுள்ளது. வடஅமெரிக்காவில் காணப்படும் மூஞ்சூறுக்கள் ஒப்பீட்டளவில் குட்டை வால்களைக் கொண்டுள்ளன.

## விளக்கம்
இவை 32 பற்களைக் கொண்டுள்ளன. மேலும் இவை சிவப்புப்-பல் கொண்ட மூஞ்சூறு துணைக்குடும்பத்தில் உள்ளன. இவை பொதுவாக அடர் உரோமங்கள், தடிமனான கால்களைக் கொண்டுள்ளன. இந்த விலங்குகளின் உமிழ்நீர் நச்சுத்தன்மை வாய்ந்தது. இதன் மூலம் இவை இரை விலங்குகளைச் செயலிழக்கச் செய்கின்றன.

## சிற்றினங்கள்
இப்பேரினத்தின் கீழ் உள்ள சிற்றினங்கள்:
* வடக்கு குட்டை வால் மூஞ்சூறு *பி. பிரெவிகாட*
* தெற்கு குட்டை வால் மூஞ்சூறு, *பி. கரோலினென்சிசு*
* எலியாட் குட்டை வால் மூஞ்சூறு, *பி. கைலோஃபாகா*
* எவர்கிலேட்சு குட்டை வால் மூஞ்சூறு *பி. பெனின்சுலே*
* செர்மனின் குட்டை வால் மூஞ்சூறு, *பி. செர்மனி* ஒருவேளை அழிந்திருக்கலாம்.

## சூழலியல் நோயியல்
குட்டை வால் மூஞ்சூறுக்கள் லைம் நோய், மனித பேபிசியோசிசு கடத்தியாகும்.

## மேற்கோள்கள்

பகுப்பு:மூஞ்சூறு
பகுப்பு:பாலூட்டிப் பேரினங்கள்
அபன்பூர் சட்டமன்றத் தொகுதி

**அபன்பூர் சட்டமன்றத் தொகுதி** *(Abhanpur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்ப்பூர் மாவட்டத்தில் அமைந்துள்ளது. அபன்பூர், ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
பிந்த்ராவாகர் சட்டமன்றத் தொகுதி

**பிந்த்ராவாகர் சட்டமன்றத் தொகுதி** *(Bindrawagarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கரியாபந்து மாவட்டத்தில் அமைந்துள்ளது. பிந்த்ராவாகர். மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
அகூ ஆறு

**அகூ ஆறு** (*Ahu River*)  என்பது இந்தியாவின் மத்தியப் பிரதேச மாநிலத்தில் பாயும் ஓர் ஆறாகும். அகர் மால்வா மாவட்டத்தில் உள்ள அகர் தாலுகாவின்  தோங்க்ரா மலையிலிருந்து அகூ ஆறு தனது பயணத்தைத் தொடங்குகிறது. மாவட்டத்தின் வடமேற்கு எல்லை வழியாகப் பாய்ந்து, இராசத்தானின் இயலாவர் மாவட்டத்துடன் இயற்கையான எல்லையை உருவாக்குகிறது. காளி சிந்து ஆற்றுடன் இணைவதற்கு முன்பு நிலப்பரப்பின் வழியாகச் செல்லும் ஆற்றின் பாதை அதன் வளைந்து செல்லும் பாதையால் வகைப்படுத்தப்படுகிறது.

## புவியியல்
அகூ ஆறு சாச்சாப்பூர் மாவட்டம் மற்றும் இயலாவர் மாவட்டத்தின் நிலப்பரப்புகள் வழியாகப் பாய்கிறது. இதன் நீர் தோங்க்ரா மலையின் உயரத்திலிருந்து உருவாகி இறுதியில் காளி சிந்து நதிக்குச் செல்கிறது.

## துணையாறுகள்
அகூ ஆறு ஒப்பீட்டளவில் சிறியதாகும். இதற்கு சொந்தமாக பெரிய துணை நதிகள் இல்லை. காளி சிந்து நதிக்கு பங்களிப்பாளராக அதன் பங்களிப்பில் இதன் முக்கியத்துவம் உள்ளது.

## மேலும் காண்க
*காளி சிந்து ஆறு

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:இராஜஸ்தான் ஆறுகள்
சந்திரபாகா ஆறு

**சந்திரபாகா ஆறு** (*Chandrabhaaga River*)  என்பது இந்தியாவின் இராசத்தான் மாநிலத்தில் பாயும் ஓர் ஆறாகும். இராச்சமந்து மாவட்டத்தின் அமெட்டு நகரத்திலுள்ள மலைப்பகுதியில் இந்த ஆறு தோன்றுகிறது. பில்வாரா மாவட்டத்தின் வழியாகப் பாய்ந்து பனாசு ஆற்றில் கலக்கிறது.

## மேற்கோள்கள்

பகுப்பு:இராஜஸ்தான் ஆறுகள்
பகுப்பு:இந்திய ஆறுகள்
சிலாங்கூர் மாநிலப் பண்

**டூலி யாங் மகா மூலியா** (ஆங்கிலம்: *(Your Royal Highness)*; மலாய்: *(Duli Yang Maha Mulia)*; ஜாவி: دولي يڠ مها موليا) என்பது மலேசியா, சிலாங்கூர் மாநிலத்தின் மாநிலப் பாடல் ஆகும். இந்தப் பாடல் 1967-இல் மாநிலப் பாடலாக ஏற்றுக்கொள்ளப்பட்டது. பாடல் வரிகளை எழுதியவர் எவர் எனத் தெரியவில்லை. 

இந்தப் பாடலுக்கு சைபுல் சைபுல் பாரி என்பவர் இசையமைத்துள்ளார். இவர் மலாக்கா மாநிலப் பாடலான மலாக்கா மாஜு ஜெயா என்ற பாடலுக்கான வரிகளை எழுதி இசையும் அமைத்துள்ளார்.

## பாடல் வரிகள்

## மேற்கோள்

## மேலும் காண்க
* மலேசிய நாட்டுப்பண்

## வெளி இணைப்புகள்

பகுப்பு:மலேசிய தேசியப் பண்கள்
பகுப்பு:சிலாங்கூர்
முண்டகக்கண்ணியம்மன் கோயில் தொடருந்து நிலையம்

**முண்டகக்கண்ணியம்மன் கோயில் தொடருந்து நிலையம்** (Mundagakanniamman Koil railway station) என்பது சென்னை பறக்கும் தொடருந்து திட்டப் பாதையில் உள்ள ஒரு தொடருந்து நிலையமாகும். இது பக்கிங்காம் கால்வாயின் குறுக்கே மயிலாப்பூரில் பிருந்தாவன் தெரு, முண்டகக்கண்ணி அம்மான் கோயில் தெரு அருகே அமைந்துள்ளது. இந்த நிலையம் பிரத்தியேகமாக சென்னை எம். ஆர். டி. எஸ். க்கு சேவை செய்கிறது. மேலும் வடக்கு மைலாப்பூர், சாந்தோம், இராயப்பேட்டை சுற்றுப்புறங்களுக்கு சேவை செய்கிறது.

## வரலாறு
முண்டகக்கண்ணியம்மன் கோயில் தொடருந்து நிலையம் 18ஆவது எம்ஆர்டிஎஸ் நிலையமாகும். இந்த நிலையத்தின் பணிகள் 2002ஆம் ஆண்டில் தொடங்கப்பட்டன. ஆரம்ப மதிப்பீட்டு செலவு ₹85.5 மில்லியன். சென்னை எம்ஆர்டிஎஸ் வலையமைப்பில் முதல் கட்டத்தில் கூடுதலாக இந்த நிலையம் கட்டப்பட்டுள்ளது. ஏப்ரல் 2009இல் கட்டி முடிக்க திட்டமிடப்பட்டிருந்த நிலையில், நிலம் கையகப்படுத்தும் பிரச்சினைகள் காரணமாக கட்டுமானம் தாமதமானது. அடுத்த காலக்கெடு 2012 என நிர்ணயிக்கப்பட்டது. மீண்டும் நிலைய பெயருக்கான ஒப்புதல் தாமதமாகக் கிடைத்ததால் பயன்பாடு தாமதமானது. கட்டுமான செலவு ₹100 மில்லியன் ஆனது. இந்த நிலையம் 14 மே 2014 அன்று பொதுமக்களுக்காக திறக்கப்பட்டது.

## நிலையத்தின் பெயரில் தேவையற்ற சர்ச்சை
நிலையத்தின் பெயர் குறித்தி பணிகள் முடிக்கப்படவிருந்த நேரத்தில் தேவையற்ற சர்ச்சையை ஏற்படுத்தி வந்தது. கட்டுமான செலவு ₹100 மில்லியன் வரை ஆனது.

இந்தியாவில் மும்பை புறநகர் ரயில்வேயில் மஸ்ஜித், சென்னை புறநகர் ரயில்வேயில் பரங்கிமலை போன்ற நிலையங்கள் இருந்தாலும், சில உள்ளூர் இந்து அல்லாத குடியிருப்பாளர்கள் மற்றும் அமைப்புகள் இந்த நிலையத்திற்கு இந்து தெய்வமான முண்டகக்கண்ணியம்மனின் பெயரை சூட்டுவதை எதிர்த்ததால், சூன் 2013இல் 80 சதவீதத்திற்கும் அதிகமான பணிகள் முடிந்தபோதும் நிலையம், பெயர் குறித்த தேவையற்ற சர்ச்சையில் சிக்கியது. முன்டகக்கண்ணியம்மன் தேவி கோயில் கிட்டத்தட்ட நிலையத்திற்கு அருகில் உள்ளது. இப்பகுதி அதிக எண்ணிக்கையிலான கிறித்தவ, முசுலீம் மக்களைக் கொண்ட கணேசபுரம் மற்றும் இசுலட்டர்புரத்தை உள்ளடக்கியது. நிலையத்தின் பெயர் பலகைகள் சில சமூக விரோதிகளால் வெள்ளையடித்து அழிக்கப்பட்டன. மேலும் நிலையத்தின் திறப்பு விழா, முன்பு 15 மே 2013 அன்று திட்டமிடப்பட்டது. இது ஒரு வருடத்திற்கு ஒத்திவைக்கப்பட்டது. பின்னர் தமிழ்நாடு அரசு இந்த நிலையத்திற்கு "முண்டகக்கண்ணியம்மன் கோயில்" என்று பெயரிடப்பட்டு, கோயில் அமைந்துள்ள தெருவில் அமைந்திருப்பதால், இந்த பெயரைத் தக்க வைத்துக் கொள்ள முடிவு செய்தது.

## அமைப்பு
இந்த நிலையம் மற்ற எம். ஆர். டி. எஸ் நிலையங்களைப் போலவே பக்கிங்காம் கால்வாயின் கரையில் கட்டப்பட்ட ஒரு உயரமான நிலையமாகும். நிலைய கட்டிடம் அதன் அடித்தளத்தில் 2,400 சதுர மீட்டர் வாகன நிறுத்துமிடத்தினைக் கொண்டுள்ளது. இந்த நிலையத்தின் வடிவமைப்பு திருமயிலை நிலையத்தைப் போலவே உள்ளது. பக்கிங்காம் கால்வாய் பக்கவாட்டில் ஓடுவதால் இந்த நிலையத்திற்கு ஒரே ஒரு நுழைவாயில் மட்டுமே உள்ளது.

### நிலைய தளவமைப்பு

## சேவைகளும் தொடர்புகளும்
வேளச்சேரி செல்லும் வழித்தடத்தில் கலங்கரை சிந்தாதிரிப்பேட்டை தொடருந்து நிலையம் நான்காவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய பதினைந்தாவது நிலையமாகும்.

## மேலும் காண்க
* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
தீல் ஆறு

**தீல் ஆறு** (*Deel River*)  என்பது இந்தியாவின் இராசத்தான் மாநிலத்தில் பாயும் ஓர் ஆறாகும். தோங்கு மாவட்டத்தின் பௌலி கிராமத்தில் உள்ள சமவெளியில் இந்த ஆறு தோன்றுகிறது. செய்ப்பூர், தோங்கு மற்றும் சவாய் மாதோபூர் மாவட்டங்கள் வழியாக வடக்கிலிருந்து தெற்காகப் பாய்கிறது.

## மேலும் காண்க
*பனாசு ஆறு
## மேற்கோள்கள்

பகுப்பு:இராஜஸ்தான் ஆறுகள்
பகுப்பு:டோங்கு மாவட்டம்
பகுப்பு:சவாய் மாதோபூர் மாவட்டம்
திருமயிலை தொடருந்து நிலையம்

**திருமயிலை தொடருந்து நிலையம்** (*Thirumayilai railway station*) அல்லது மைலாப்பூர் தொடருந்து நிலையம் என்பது சென்னை பறக்கும் தொடருந்து திட்ட வழித்தடத்தில்  உள்ள ஒரு தொடருந்து நிலையமாகும். இது 1997ஆம் ஆண்டில் தொடங்கப்பட்டது. இது சென்னை பறக்கும் தொடருந்து திட்டத்தின் முதல் கட்டத்தில் நிறைவு செய்யப்பட்டது. இந்த நிலையம் பக்கிங்காம் கால்வாயின் கரையில் அமைந்துள்ளது. லசு முனையத்திற்கு அருகிலுள்ள இராமகிருஷ்ணா மடத்துச் சாலையிலிருந்து இந்நிலையத்தினை அணுகலாம். ரயில் விகாஸ் நிகாம் லிமிடெட் (ஆர். வி. என். எல்) அலுவலகம் மற்றும் தெற்கு ரயில்வேயின் கணினிமயமாக்கப்பட்ட பயணச்சீட்டு முன்பதிவு மையம் ஆகியவையும் இந்த நிலைய கட்டிடத்தில் உள்ளன. நிலைய கட்டிடம் இதன் அடித்தளத்தில் 1050 சதுர மீட்டர் வாகன நிறுத்துமிடத்துடன் உள்ளது.
இந்த நிலையம் கடல் மட்டத்திலிருந்து சுமார் 13.540 மீட்டர் தொலைவில் உள்ளது.

## நிலைய அமைப்பு

## வளர்ச்சி
செப்டம்பர் 2013இல், இந்திய ரயில்வே உணவு மற்றும் சுற்றுலா கழகம் (ஐ. ஆர். சி. டி. சி) திருவன்மியூர், வேளச்சேரி ஆகிய இரண்டு நிலையங்களுடன் இந்த நிலையத்தில் உணவு வளாகத்தை அமைப்பதற்கான விலைப்புள்ளிகளை கோரியது.

## மேலும் காண்க

* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
மந்தைவெளி தொடருந்து நிலையம்

**மந்தைவெளி தொடருந்து நிலையம்** (*Mandaveli railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது 2004ஆம் ஆண்டில் தொடங்கப்பட்டது.  மந்தைவெளியில் வெங்கடகிருஷ்ணா சாலையின் குறுக்கே அமைந்துள்ள இது பிரத்தியேகமாக சென்னை பறக்கும் தொடருந்துத் திட்டத்தில் சேவை செய்யும் நிலையமாகும்.

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக மந்தைவேலி நிலையம் 26 சனவரி 2004 அன்று திறக்கப்பட்டது.

## நிலைய தளவமைப்பு

மந்தைவெளி தொடருந்து நிலையம் உயர்த்தப்பட்டு பக்கிங்காம் கால்வாயின் இரு கரைகளையும் உள்ளடக்கியதாக கட்டப்பட்டுள்ளது. இந்த நிலையத்தில் இரண்டு பக்க நடைமேடைகள் உள்ளன. நடைமேடை ஒவ்வொன்றும் 280 மீட்டர் நீளம் கொண்டவை. நிலைய கட்டிடம் அதன் அடித்தளத்தில் 1,900 சதுர மீட்டர் வாகன நிறுத்துமிடத்தினைக் கொண்டுள்ளது.

வேளச்சேரி செல்லும் இந்த வழித்தடத்திலும் வேளச்சேரியிலிருந்து திரும்பும் திசையிலும் ஒன்பதாவது நிலையமாக மந்தைவெளி தொடருந்து நிலையம் உள்ளது.

## மேலும் காண்க
* சென்னை எம்ஆர்டிஎஸ்
* சென்னை புறநகர் ரயில்வே
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னை போக்குவரத்து